Clinton, Trump, shkëmbejnë batuta me humor
Dy kandidatët për president ishin në një darkë tradicionale bamirësie në Nju Jork, e cila është bërë e njohur për batutat.
Është një darkë e përvitshme, e cila në raste fushatash presidenciale shërben për të mbledhur fonde për qëllime bamirësie, por edhe për të çtensionuar sadopak situatat e ndezura politike, siç ndodh në prag të zgjedhjeve presidenciale. Darka e djeshme erdhi pas përplasjes mjaft të ashpër që patën kandidatët Clinton dhe Trump një ditë më parë. Mbrëmë, disa prej shakave që bënë kandidatët ishin të suksesshme dhe u pritën me duartrokitje: tha zonja Clinton. Ajo aludoi për debatet tepër të ashpra që kandidatët kanë patur me njëri-tjetrin javët be fundit, e që kanë degjeneruar shpesh në fyerje. Zoti Trump aludoi në këtë rast ndaj mediave, që zbuluan se disa fraza në fjalimin e Melanias disa muaj më parë ishin kopjuar nga një fjalim i Michelle Obamës. Por nuk pati vetëm shaka. Disa komente të zotit Trump ndaj rivales së tij u pritën me fishkëllima në sallë. Ndërsa disa komente të zonjës Clinton ishin tepër serioze, saqë i ngjanin një fjalimi fushate. Me shumë vështirësi, në fund dy rivalët i dhanë dorën njëri-tjetrit.